Био је веома плодан писац. Његова збирка есеја, Душе црнаца, била је прекретница у афроамеричкој култури. Такође, његов велики опус 1935. "Црна реконструкција у Америци" оспорио је преовладавајуће веровање да су црнци одговорни за неуспехе у Ери Реконструкције. Написао је своју прву научну тезу у области социологије и објавио је три аутобиографије које садрже проницљиве есеје који се баве социологијом, политиком и историјом. Као уредник НАЗНО-овог часописа "Криза", објавио је многа утицајна дела. Веровао је да је капитализам главни узрочник расизма и гајио је симпатије према социјалистичким покретима током живота. Био је ватрени активиста мира и залагао се за нуклеарно разоружавање. Годину дана након његове смрти усвојен је закон о грађанским правима који је садржао многе реформе које је пропагирао.